
1.pielikums

	ATKLĀTA KONKURSA
"Virpuļdurvju vispārējās atjaunošanas darbi"
Kvalifikācijas prasības

	Nr.
p. k.
	Prasības
	Iesniedzamais dokuments

	Kvalifikācijas prasības pretendentam un iesniedzamie dokumenti

	1.1.
	Pretendents ir reģistrēts atbilstoši piegādātāja izcelsmes (reģistrācijas) valsts atbilstošo normatīvo aktu prasībām, ja attiecīgās valsts normatīvie akti to paredz.
Ja piedāvājumu iesniedz Apvienība, šī prasība attiecināma uz katru Apvienības dalībnieku.



	Komisija attiecībā uz Latvijas Republikā reģistrētajiem pretendentiem reģistrācijas faktu pārbaudīs publiskajās datubāzēs.

Ārvalstīs reģistrētajiem pretendentiem jāiesniedz reģistrācijas faktu apliecinošs dokuments, ja attiecīgās valsts normatīvie akti to paredz (reģistrācijas apliecības kopija vai izdruka no attiecīgās valsts publiskās datu bāzes, vai, piemēram, norādot publiski pieejamu reģistru, kur Komisija varētu pārliecināties par attiecīgās personas reģistrāciju, ja attiecīgie valsts normatīvie akti paredz šādu ziņu publisku reģistru).

	1.2.
	Pretendents ir reģistrēts Latvijas Republikas Būvkomersantu reģistrā, saskaņā ar Būvniecības likumu un Ministru kabineta 2014. gada 25. februāra noteikumiem Nr. 116 “Būvkomersantu reģistrācijas noteikumi” un tas ir tiesīgs sniegt  Konkursa iepirkuma priekšmetā  noteiktos pakalpojumus.

Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem Apvienības dalībniekiem (ja piedāvājumu iesniedz Apvienība), kā arī apakšuzņēmējiem (ja pretendents plāno piesaistīt apakšuzņēmējus), kas veiks darbus/ sniegs pakalpojumus, kuru veikšanai nepieciešama reģistrācija Latvijas Republikas Būvkomersantu reģistrā.
	Komisija attiecībā uz Latvijas Republikā reģistrētajiem pretendentiem reģistrācijas faktu pārbaudīs publiskajā datubāzē (Būvniecības informācijas sistēmā (www.bis.gov.lv ). 

Gadījumā, ja pretendents, personālsabiedrības biedrs, piegādātāju apvienības dalībnieks, apakšuzņēmējs nav reģistrēts Latvijas Republikas Būvkomersantu reģistrā un, ja tāda reģistrācija ir nepieciešama, tad pretendentam jāiesniedz pretendenta apliecinājums (oriģināls), ka gadījumā, ja tam tiks piešķirtas līguma slēgšanas tiesības, pretendents, personālsabiedrības biedrs, piegādātāju apvienības dalībnieks, apakšuzņēmējs 10 (desmit) darba dienu laikā no dienas, kad paziņojums par rezultātiem ir saņemts, reģistrēsies Latvijas Republikas Būvkomersantu reģistrā.
Ārvalstī reģistrētam pretendentam jāiesniedz attiecīgās valsts kompetentās institūcijas izsniegts dokuments, kas apliecina, ka pretendents ir reģistrēts būvkomersantu reģistrā atbilstoši tā reģistrācijas valsts normatīvo aktu prasībām. Ja šādu dokumentu izsniegšanu attiecīgās valsts normatīvie akti neparedz, to var aizstāt ar jebkādiem citiem pierādījumiem, kas apliecina, ka pretendents ir reģistrēts normatīvajos aktos noteiktā kārtībā.

	
Kvalifikācijas prasības pretendenta piesaistītajam speciālistam un iesniedzamie dokumenti


	1.3.
	Pretendentam ne vairāk kā iepriekšējo 5 (piecu) gadu (2021., 2022., 2023., 2024., 2025. un 2026. gadā līdz piedāvājumu iesniegšanas termiņa beigām) ir pieredze ar vismaz 2 (divu) izpildītu līgumu, kur veikta virpuļdurvju vispārējā atjaunošana un  kur līguma summa ir vismaz EUR 30 000.00 (trīsdesmit tūkstoši euro un 00 centi) bez PVN.

Ja Pretendents ir apvienība, tad apvienības dalībniekiem kopā jāizpilda 1.3. punktā  noteiktās prasības.

Ja Pretendenta  dibināšanas vai darbības uzsākšanas laiks neļauj sniegt informāciju par pieciem iepriekšējiem gadiem, tad prasība ir attiecināma uz Pretendenta nostrādāto periodu
	Pretendents aizpilda Nolikuma _. pielikumu, kur norāda visu informāciju atbilstoši Nolikuma 1.3. apakšpunkta nosacījumiem.
Jāpievieno vismaz 2 (divas) pozitīvas atsauksmes (izziņas) no pasūtītājiem, kas minēti _. pielikumā un kurās ir apliecināta pretendenta pieredze Nolikuma 1.3. apakšpunktā minēto pakalpojumu veikšanā. Vai citi dokumenti (piemēram, līgumi un darbu nodošanas - pieņemšanas aktu kopijas, vai finanšu dokumentus u.c.)

Atsauksmēs obligāti jābūt norādei uz līguma priekšmetu, izpildes datumu, līgumcenu.


Lai pārliecinātos par pieredzes atbilstību, Pasūtītājam ir tiesības:
· pārliecināties par sniegto ziņu patiesumu (piemēram, vērsties pie atsauksmju sniedzējiem u.tml.);
· pieprasīt papildu informāciju, tajā skaitā papildu dokumentus, kas pierāda pretendenta norādītās pieredzes atbilstību Nolikuma prasībām.


	1.4.
	Pretendentam ir profesionālās darbības civiltiesiskās apdrošināšanas polise

Ja piedāvājumu iesniedz Apvienība, šī prasība attiecināma uz visiem Apvienības dalībniekiem, kuri veiks līguma priekšmetā iekļautos pakalpojumus.
	Jāiesniedz vispārējās civiltiesiskās atbildības apdrošināšanas polises ar atbildības limitu vismaz EUR 60 000,00 (sešdesmit tūkstoši euro, 00 centi) un atbildības limitu par katru gadījumu ne mazāku kā 15 000 EUR, kur pašrisks nedrīkst pārsniegt 500 EUR apliecināta kopija, pievienojot maksājuma apliecinošu dokumenta kopiju, vai Pretendenta apliecinājums  veikt iepriekš minēto apdrošināšanu 5 (piecu) dienu laikā no Līguma noslēgšanas dienas, ja pretendents tiks atzīts par iepirkuma uzvarētāju. 

	1.5.
	Pretendents iepirkuma līguma izpildē neietvers Krievijas Federācijas un Baltkrievijas Republikas izcelsmes preces un pakalpojumus.
	Pretendenta apliecinājums atbilstoši Nolikuma __.pielikumam. 
Ārvalstīs reģistrētajiem pretendentiem jāiesniedz reģistrācijas faktu apliecinošs dokuments, ja attiecīgās valsts normatīvie akti to paredz.
Dokumentā ir iekļauta informācija, lai var pārliecināties par pretendenta atbilstību Nolikuma 1.5. apakšpunktam (ārvalstīs izdotam dokumentam papildus jāiesniedz tulkojums latviešu valodā).

	Personas, uz kuru iespējām pretendents balstās, lai apliecinātu, ka tā kvalifikācija atbilst paziņojumā par līgumu vai Konkursa dokumentos noteiktajām prasībām, Apvienības un apakšuzņēmēji

	1.6.
	Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura, un ja šīs personas sniegs pakalpojumus, piegādes kuru izpildei attiecīgās spējas ir nepieciešamas.

	Šādā gadījumā piegādātājs pierāda pasūtītājam, ka viņa rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu pretendenta rīcībā. Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
[bookmark: _Hlk190184076]Ja pretendents ir Apvienība, tad Pretendenta tehniskajām un profesionālajām spējām izvirzītās prasības var izpildīt piegādātāju apvienības dalībnieki kopā (proti, summējot tās dalībnieku spējas).

	1.7.
	Prasības piegādātāju apvienībai vai pilnsabiedrībai
	Ja piegādātājs ir Apvienība, tad jāiesniedz Apvienības dalībnieku starpā noslēgtu vienošanos par katram Apvienības dalībniekam nododamo izpildāmo darbu daļu EUR apmērā no piedāvātās kopējās līgumcenas un šo darbu raksturojumu. Vienošanās jāparedz, ka visi tie biedri, uz kuru saimnieciskajām un finansiālajām iespējām piegādātājs balstās un kuri būs finansiāli atbildīgi par līguma izpildi, par uzņemtajām saistībām atbild solidāri un, ka Apvienības dalībnieki apņemas izveidot personālsabiedrību vai noslēgt sabiedrības līguma gadījumā, ja piegādātāju Apvienība tiks atzīta par Konkursa uzvarētāju.

	1.8.
	Prasības attiecībā uz apakšuzņēmējiem
pretendents savā piedāvājumā norāda tās iepirkuma līguma daļas, kuras nodos izpildei apakšuzņēmējiem, tos apakšuzņēmējus, kuru veicamo būvdarbu vai sniedzamo pakalpojumu vērtība ir vismaz 10 000.00 (desmit tūkstoši) euro vai lielāka, un katram šādam apakšuzņēmējam izpildei nododamo iepirkuma līguma daļu.
	Jāaizpilda informācijas par apakšuzņēmējiem (Nolikuma __. pielikums).
Katram piesaistītajam apakšuzņēmējam jāaizpilda apliecinājums (Nolikuma _._. pielikums).

Ja pretendents (arī Apvienība) plāno piesaistīt Iepirkuma priekšmetā ietilpstošo darbu izpildei apakšuzņēmēju, kura veicamo darbu vērtība ir vismaz 10 000,00 EUR (desmit tūkstoši euro 00 centi) no kopējās piedāvātās iepirkuma līguma summas, jābūt savstarpēji noslēgtai vienošanās, kurā norādīti apakšuzņēmējam nododamo darbu veidi, šo darbu vērtība EUR no kopējās iepirkuma līguma vērtības un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par Konkursa uzvarētāju.

Attiecībā uz Komercreģistrā reģistrētiem apakšuzņēmējiem Pasūtītājs par šo apakšuzņēmēju atbilstību Nolikuma 1.8. apakšpunktam pārliecinās, attiecīgo informāciju iegūstot publiskajā datubāzē.

	Eiropas vienotais iepirkuma procedūras dokuments (turpmāk – Vienotais dokuments)

	1.9.
	Pasūtītājs pieņem Vienoto dokumentu kā sākotnējo pierādījumu atbilstībai Pasūtītājs pieņem Vienoto dokumentu kā sākotnējo pierādījumu atbilstībai paziņojumā par līgumu vai Konkursa dokumentos noteiktajām pretendentu atlases prasībām. Ja piegādātājs izvēlējies iesniegt* Vienoto dokumentu, lai apliecinātu, ka tas atbilst paziņojumā par līgumu vai Atklāta konkursa dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai Konkursa dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000.00 (desmit tūkstoši) EUR. Apvienība iesniedz atsevišķu Vienoto dokumentu par katru tās dalībnieku.
Vienotā dokumenta veidlapu, kas ir vienāda visās Eiropas Savienības dalībvalstīs, nosaka Eiropas Komisijas 2016. gada 5. janvāra īstenošanas regula Nr. 2016/7, ar ko nosaka standarta veidlapu Eiropas vienotajam iepirkuma procedūras dokumentam (Dokuments attiecas uz EEZ) (regulas 2. pielikums). Vienotā dokumenta teksta datne ir pieejama: http://espd.eis.gov.lv/ .
Piegādātājs Vienotajā dokumentā aizpilda prasīto informāciju no I. līdz VI. daļai.
Piegādātājs var iesniegt Vienoto dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
Pasūtītājam jebkurā Konkursa stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai Konkursa dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.





* Piegādātājam ir tiesības, bet ne pienākums iesniegt Vienoto dokumentu kā sākotnējo pierādījumu atbilstībai paziņojumā par līgumu vai Konkursa dokumentos noteiktajām pretendentu atlases prasībām.
Līdzam sk. arī papildu informāciju par Vienoto dokumentu. Pieejama: http://espd.eis.gov.lv/  





